石井聯句
作者：傅概
朝代：宋

paragraphs: 山川百千景，斯並誠敻絕。
靈源若神湧，怪石肖天裂。
不與濁流並，恐是眾泉傑。
銀漢河分派，玉壺冰借潔。
中夜聲激愴，四時光秀澈。
涇渭恥淆雜，潢潦愧涸竭。
潤如周孔教，清比夷齊節。
觀魚思文望，對巖夢武說。
我欲斷諂佞，汲此洗劍血。
我欲安廟社，磨此鏤勳碣。
詩以誌本心，書之非詭說。